JohanHeinsen/ENO huggingface dataset:
Viborger Samler, 1827-04-18
Hs. Kgl. Majestæt har under 21de Marts allernaadigst resolveret saaledes: "Til Lettelse for vedkommende Ydere under den i indeværende Aar paa flere Steder værende Fodertrang, ville Vi allernaadigst have løsgivet Oplagsfouragen, ifølge Forordningen af 5te Decbr. 1792 for Aaret til 26de Octbr. 1827, saa at den igjen kan afhentes fra Oplagsstederne, imod at Fouragen for det følgende Aar til befalet Tid holdes i Oplag, samt imod at den ordinaire Fourage for indeværende Aar, forsaavidt den ikke allerede er bleven ydet, bliver til de foreskrevne Terminer af vedkommende Ydere, efter den skete Udskrivning, uden Henstand leveret."
Viborger Samler, 1827-04-18
Under 6te April er udkommen en allernaad. Plakat saalydende: "Vi Frederik den Sjette, af Guds Naade Konge til Danmark, a. a. Gjøre vitterligt: at Vi, med særdeles Hensyn til at sætte Grændser for den Uskik, at Sager indklages til Forligelses-Commissionerne, som vedkommende Klager, siden end ikke bekymrer sig om at fremme, allernaadigst have besluttet, og herved befale som følger: 1) I Lighed af hvad der allerede er befalet for Vor kongelige Residentsstad Kjøbenhavn skal der for Fremtiden ogsaa ved Forligelses=Commissionerne i de øvrige Stæder og paa Landet af den, der indgiver Klage, strax ved Klagens Jndlevering betales 24 s. Sølv, med hvis Deling der bliver at forholde i Overeensstemmelse med Forordningen af 10de Juli 1795, §. 55, hvorimod der siden, naar Forlig indgaaes, istedet for de der fastsatte 64 s., kun bliver endvidere at betale 40 s. Sølv, hvoraf, saafremt Parterne er anderledes kommer overeens Klageren har at udrede de 16 s., og den Jndklagede de øvrige 24 s. 2) Naar Klageren udebliver paa den Dag, da Sagen er berammet til Foretagelse, men Jndklagede møder, skal Forligelses=Commissionen paa Sidstnævntes Begjæring, meddele ham en Attest herom, med hvilken han kan henvende sig til vedkommende Ret, som da skal tilfinde Klageren, saafremt denne ikke kan oplyse, at han ved lovligt Forfald har været forhindret fra at møde eller lade møde for Forligelses=Commissionen til den bestemte Tid, at betale billig Kost og Tæring til den Jndklagede. 3) Slige Sager skulle behandles i eet og alt efter de Forskrifter, som indeholdes i Forordn. af 6te Aug. 1824 angaaende Rettergangsmaaden i mindre betydelige Gjeldssager, dog at ingen foregaaende Forligsmægling her er nødvendig. Hvorefter alle Vedkommende sig allerunderdanigst have at rette.
Viborger Samler, 1827-04-18
Under 10de April er under det kongl. danske Cancellie udfærdiget følgende Placat, Directionen for Stutterievæsenet og Veterinairskolen har tilmeldt Cancelliet, at det paa dens allerunderdanigste Forestilling allernaadigst har behaget Hs. Majestæt under 20de f. M. at resolvere saaledes: "Vi bifalde allernaadigst, at der i et Tidsrum af 6 Aar maae udsættes aarlige Præmier for de fortrinligste treaarige Hingst= og Hoppe-Foler, faldne paa stutteriedygtige (af Stutterie commissionen indbrændte) Hopper efter de fra Vort Stutterie udsatte forædlede Hingster, og at Landmanden til den Ende maa indbydes til at lade slige treaarige Føler forevise ved de aarlige Stutteriemøder i Danmark, at der for en flig Fole, naar den har fyldt sit 3die Aar, og af Stutteriecommissionen er anseet for at have saadanne Egenskaber, at den kan forventes at blive tjenlig til Tillægsdyr, maa eengang for alle udbetales en Præm af 20 Rbdlr. Sølvmynt, og Folen dernæst brændes med L. S. og Krone paa Laaret.
Viborger Samler, 1827-04-18
Den 13de Marts er Forvalteren ved Ringsted Kloster, Procurator E. Werner, igjennem det kongl. Rentekammer, udnævnt til Medlem af Tiende-Commissionen for Ringsted og Alsted Herreder. Den 22de Hofbygmesterne C. B. Hornbech og J. H. Koch beordrede at tiltræde Bygnings=Administrationen, hiin som 2det og denne som 3die Medlem.
Viborger Samler, 1827-04-18
General=Krigskommissair Neergaard har i Dagen" kundgjort: at de Hingster, Directionen, for det classenske Fidecommis, ved, upartiske og saakyndige Mænd har fundet at være stutteriedygtige, og altsaa gode har han tilforn characteriseret som høistmaadelige, der vel kunne formere, men ikke forædle Hesteracen paa de classenske Godser.
Viborger Samler, 1827-04-18
Af Estrups biographiske Forsøg om "Absalon som Helt Statsmand og Biskop" vil ifølge en Kundgjørelse i "Post- og Inrikes Tidningen, Febr. 1827 7 med det første udkomme en svensk Oversættelse. Kbhvsp., Den 31te Marts døde Danmarks ældste Dandserinde, Mad. M. Barck, i hendes 83 Aar.
Viborger Samler, 1827-04-18
Virtuosen paa Mundharpen, Hr. Eulenstein, skal efter Kjøbenhavnsposten) til Foraaret ogsaa kunne ventes til de nordiske Hovedstæder. Han siges at være en meget beskeden Kunstner; men det er jo ogsaa et meget beskedent Jnstrument, han tracterer. Endeel i Hovedstaden ligge syge af Typhus.
Viborger Samler, 1827-04-18
Jfølge Efterretninger fra St. Croix er det ikke at formode, at de første Skibe ville kunne forlade Øen førend i Slutningen af April eller i Begyndelsen af Mai. Den ny Tilførsel vil altsaa neppe indtræffe her, førend midt i Junii.
Viborger Samler, 1827-04-18
Tvende unge Mennesker paa 16 og 18 Aar, begge Sønner af Lotsen Jørgen Lind fra Helsingøer, kuldseilede den 24de f. M. i Sundet, formedelst et pludseligt Vindstød; men bleve lykkelig reddede, den Ene af en forbiseilende engelsk Capitain, som strax satte en Baad ud, den Anden af tvende Fiskere. Faderen aflægger derfor sin Taksigelse i "Dagen. Bed Agger indtraf forgangen Dag det Uheld, at tvende Fiskere, der havde været ude paa Havet at fiske, ved Landsætningen, af Brændingen skylledes overbord og druknede.
Viborger Samler, 1827-04-18
I Aarhuus Avis læses Følgende: "Jfølge Breve, fra Flensborg er der i denne Stad foregaaet en mærkværdig Naturbegivenhed sidstl. 24de Marts, idet en meget høi Bakke, under hvilken der ligger en Række Huse, er pludselig revnet og Jorden sjunket paa flere Steder en halv Snees Alen dybt, derimod paa andre Steder opkastet Mudder og Vand af bundløse Dybder. Uagtet alle Anstrængelser, kunde man ikke standse den fremveltende Jord, der over Haverne skreed hen imod Husene, som man var i stor Bekymring for. Tre Dage iforveien var en anden Bakke tæt ved Fjorden, ligeledes sjunket sammen."
Viborger Samler, 1827-04-18
Randers. J Onsdags Eftermiddag havde vi her i flere Timer et, især paa denne Aarstid, usædvanligt svært Tordenveir, som dog ikke kom lige over Byen. Det medførte en deilig Regn, til hvilken Jorden allerede syntes at trænge. Alting grønnes nu mærkeligt.
Viborger Samler, 1827-04-18
Skjærtorsdag om Morgenen Kl. 5, opkom den Jldløs i Byen Dragstrup, en Miilsvei Sydost herfra, og tog saa stærk Overhaand, at inden en Time vare to sammenbyggede Gaarde aldeles nedbrændte. Beboerne fik næsten Jntet reddet; ei engang Ercaturene: 8 Heste, 13 Fæhøveder og en Snees Faar indebrændte. Aarsagen til Jldens Opkomst er endnu uopdaget.
Viborger Samler, 1827-04-18
Ledige Embeder. Bye- og Raadstueskriver-Embedet i Helsingøer. - Tosforvalter-Embedet i Jtzehoe.
Viborger Samler, 1827-04-18
Befordringer og Afgang. Under det danske Cancellie: Den 4de April en Cand. Theol. P. A. H. Jurgensen, bestillet til Sognepræst for Rold og Vebbestrup Menigheder i Viborg, Stift; Cand. Theol. C. M. Olrich til Sognepræst for Borum og Lynbye Menigheder i Aarhuus Stift; Cand.
Viborger Samler, 1827-04-18
Theol. C. Cramer til Sognepræst for Veilbye og Homaae Menigheder i samme Stift. Den 6te Sognepræst for Skulleløv og Selsøe Menigheder i Sjælland,
Viborger Samler, 1827-04-18
Magister N. P. Aggerup, Sognepræst for Sønder- og Nørre-Bork Menigheder i Ribe Stift Consistorial=Assefjor A. S. Sabroe Sognepræst paa Øen Amrum under Ribe Stift. C. R. Mecklenborg, og Sognepræst for Alslef og Hostrup Menigheder i Ribe Stift, C. M. Krarup, efter Ansøgning i Naade entledigede fra deres respective Embeder, med Pension.
Viborger Samler, 1827-04-18
Under Generaltoldkammer- og CommerceCollegiet: Den 14de Febr. er Vagtmester B. Sørensen, Dannebrogsmand, beskikket til Kanalfoged samt Casserer og Skriver ved Odense Kanal-Opsyns Commission.
Viborger Samler, 1827-04-18
Den 10de Marts, Regimentschirurg C. Mundt, til Læge ved de danske Establissementer paa Kysten af Guinea. Den 17de constitueret Toldintendant paa St. Thomas, N. Petersen, til virkelig Kammerraad.
Viborger Samler, 1827-04-18
Under Directionen for Statsgjelden og den synkende Fond: Den 10de Marts er Exam. juris P. Rostrup, udnævnt til Copiist i Statsgjelds-Contoiret.
Viborger Samler, 1827-04-18
Bekjendtgjørelser. Onsdagen den 11te Dennes, behagede den Forsynet ved en rolig Død, at bortkalde til en bedre Verden efter 2 Maaneders Sygdom vores retskafne og gode Fader: JørFen Næsted, Jorhenværende Capitain ved Borgerskabet i Kjøbenhavn, samt Oldermand ved Sværdægerlauget sammesteds i hans Alders 8 Aar. Hulket med Veemod bekjendtgjøres Jraværende Slægt og Penner, paa egen og Sødskendes Tegne og Eslvad Præstegaard den 14de April 1827. B. C. Bjerregaard.
Viborger Samler, 1827-04-18
J Henhold til den af Kirkernes Værge Kjøbmand Hagemann, efter Kirke-Jnspectionens Foranstaltning, i denne Avis skeete Bekjendtgjørelse, anmodes herved Enhver, der maatte ønske at overvære Confirmations=Acten i nogen af Byens Kirker Søndagen den 22de dennes, om at indfinde sig i Kirken inden Confirmandernes Udtrædelse paa Kirkegulvet, da det til Ordens og fornøden Roligheds Vedligeholdelse, af Politiet vil vorde paaseet, at i Almindelighed Jngen indlades i nogen af Kirkerne efterat Confirmanderne ere udtraadte paa Kirkegulvet. Politiekammeret i Viborg, den 16de April 1827. Gundelach.
Viborger Samler, 1827-04-18
Friske Fridetilshavns Østers er atter arriveret og faaes hos A. B. Friis.
Viborger Samler, 1827-04-18
Rødt Sjællandsk Kløverfrøe af bedste Sort og sidste Aars Afgrøde, er at bekomme hos Carl Ring i Skive.
Viborger Samler, 1827-04-18
Rødt Sjællandsk Kløverfrøe og godt reen Sæde=Byg er at bekomme hos Jens Thiørring i Skive.
Viborger Samler, 1827-04-18
Auction. Torsdagen den 26de dennes Formiddag Kl. 9, lader Enkefrue Oberstlieutenantinde Mylius ved Auction som afholdes paa hendes Bopæl i Gravene, formedelst Bortflytning, bortsælge endeel Jndboe, bestaaende af Mahogni og andre Meubler, Sengeklæder, og Kjøkkentøj m.m. efter de Conditioner som bekjendtgjøres ved Auctionen hvortil de Lysthavende indbydes. Auctions-Contoiret i Viborg, den 16de April 1827, Gundelach.
Viborger Samler, 1827-04-18
Over en Gaard i Skarpfalling Bye staaende for Hartkorn 4 Tdr. 4 Skpr. 2 Fdkr. sidst beboet af Jen Jensen, og dennes Fallitboe tilhørende, holdes offentlig Auction paa Tingstedet i Løgstøer, den 9de Mai ) førstkommende, 23de Mai ) hver Gang Kl. 9. 6te Junii ) Formiddag.
Viborger Samler, 1827-04-18
Da den almindelige Enkekasse har Penge i Gaarden, er det at formode, at saa stor Deel af Kjøbesummen som kan tilfalde Enkekassen kan blive staaende i Gaarden. Løgstøer den 10de April 1827. Westenholtz.
Viborger Samler, 1827-04-18
En Gaard i Blære tilhørende Stervboet efter Gaardmand Christen Poulsens Hustrue sammesteds, staaende for Hartkorn ialt 2 Tdr. 2 Skpr. 2 Fdkr. 2 Alb. bliver stillet til offentlig Auction paa Tingstedet i Løgstøer saaledes : den 9de Mai ) førstkommende, 23de Mai ) Kl. 9 Formiddag. 6te Junii ) Gaarden kan vel paa en Maade ansees som øde, men den har særdeles gode Resurcer i Høebjergning og afsættelig Jldebrændsel. Løgstøer den 10de April 1817. Westenholtz.
Viborger Samler, 1827-04-18
Fredagen den 20de d. M. om Formiddagen Kl. 11 foretages ved Spangsdal mellem Overlund og Skovsgaard=Licitation over en betydelige Deel Spand- og Gangdagsarbeide paa Veien der, mellem Viborg og Veirumbroe. Overslag og Conditioner kunne strax erfares paa Herredscomptoiret. Middelsom og Sønderlyng Herredsfogder. Viborg den 14de April 1827. Rod.
Viborger Samler, 1827-04-21
Nyeste Postefterretninger fra Udlandet. London.
Viborger Samler, 1827-04-21
10de April. Man venter ikke, at det ny Ministerium kommer istand for efter Paaske, imidlertid undlade Rygtesmedde og Spekulantere ikke at udstroNavnene paa de nye Ministre. J Aftes hedde det :Hr. Canning bliver første Skatkammer=Lord og dets Kantsler; Lord Granville, vor Gesandt ved det franske Hof, bliver Statssekretær for de udenlandske Anliggender; nuværende Skatkammerkantsler Hr. Robinson bliver Pair og Præsident for Geheimeraadet; Grev Harrowby, der for beklædte denne Post, gaaer som Gesandt til det franske Hof.
Viborger Samler, 1827-04-21
Det hedder, at Grev Ofalig især har den Commission, at underhandle med de franske og engelske Hoffer om Spaniens Rømning og bringe de dermed forbundne Gienstande i det Rene.
Viborger Samler, 1827-04-21
Nylig har et tyrkisk Skib nærved Corfu været saa overmodigt, at fyre paa det engelske Krigskib Pelikanen. Da alle de Tegn man gav det paa, at den var Engelsk, ikke ændsedes gav man Tyrkerne det glatte Lag, tog efter kort Fægtning Skibet, fangede Mandskabet og brændte Skibet.
Viborger Samler, 1827-04-21
J Overhuset forlangte i Gaar Lord King fremlagt Regnskab for Statsindtægterne. Ved denne Leilighed yttrede han sig saaledes: "Da jeg seer et halvt Dusin Kongelige Ministre i Dag her i Huset, vil jeg dog gjøre dem nogle Spørgsmaale, ikke vil jeg spørge om Jrland skal forhungre; thi det bryder Jngen sig om; ikke heller og Englands Tilstand; thi det angaaer Dem ikke; eller om Portugal er reddet, thi ved Tvedragten i Kabinettet vil den ene Part glæde sig over den Andens mislykkede Planer; men jeg vil spørge om det, der ellers ikke ligger mig haardt paa Sinde: er det lange Interregnum (i Ministeriet) endt, det er mig ellers temmelig ligegyldigt; thi jeg veed godt, at en Premierminister er det ubetydeligste Dyr i det ministerielle Menagerie (Dyrehuus). J Aaret 1800 gjorde man en Coureerstøvle til Premierminister, og i Aaret 1827 er man endog bleven færdig uden en Saadan. Man maae deraf slutte, at en Premierminister ikke er nødvendig. Dernæst spørger jeg, hvorledes staaer det sig med Statsindtægterne, Aviserne melde sørgelige Ting derom; den skal være 500,000 Pd. Sterl. mindre end sidste Fjerdingaar.
Viborger Samler, 1827-04-21
Madrid. 26de Marts. Til den i Fasten brugelige Fodvasknings=Høitidelighed vare alle Stormænd indbudne, uden Hensyn til deres politiske Meninger. Dronningen lavede ogsaa et Maaltid til de Fattige. Jøvrigt har Hoffets Nærværelse, som nu snart afbrydes ved Deres Afreise til Aranjuez, ikke givet noget Udslag henseende til vore Forhold med Portugal og England. Overløbernes Afvæbning og Forsendelse til det Jndre fortsættes. Men desuagtet sendes daglig nye Forstærkninger til Jagttagningshæren. - hvilke den idelige Romning maaske kan gjort nødvendige, I Gammelkastilien dannes et Korps paa 5 - 6000 Mand under Odonnel.
Viborger Samler, 1827-04-21
Paa Angivelser af General-Capitainen i Grenada og Erkebiskoppen af St. Jago, har Kongen nedsat en Militaircommission under Søministerens Forsæde til at dømme alskens: "Frimurere, Revolutionærer, Anarchister, Ugudelige og Liberaler, paa det Strengeste!" Saavelsom og de Embedsmænd, hvoraf skal gives Mange, der brevvexle med de landflygtige Spanier. Intet videre erfares dog om den i Hæren strandede Sammensværgelse; kun at i adskillige kastiliske Landsbyer er funden skjulte Vaaben=Oplag, og adskillige Alcalder heftede.
Viborger Samler, 1827-04-21
Blandede Efterretninger. Af en Artikel i North American Revien No. 25 1826, sees at der i Charleston i Syd=Carolina gives et Samfund af reformerede Jøder, der er oprettet i Jan. 1825 og som har indført en fuldkommen Reformation i Synagogstjenesten, hvorved denne bliver forkortet; dens Repetitioner afskaarne, det engelske Sprog anvendt istedetfor det hebraiske og det Hele en bedre Orden ved Samme finder Sted, og som desuden forkaster alle rabbinske Traditioner; ja det skal endog høre blandt dets Reformationsplan, at flytte Sabbathen een Dag frem saa at den kan støde sammen med de Christnes Søndag. - Dette er udentvivl det første Reformationsværk i sit Slags man endnu har hørt blandt Joderne. (Abby.)
Viborger Samler, 1827-04-21
Den 25de Marts havde Keiser Frands Familie taffel hos sig, første Gang efter hans Datters Død. Derved vare foruden hele Keiserhuset, hvoriblandt Hertugen af Reichstadt, ogsaa Prindserne Miguel, og Gustav af Sverrig tilstede.
Viborger Samler, 1827-04-21
En Kobbersmedmester, Renner, i Jauer i Schlesien, er, efter 35 Gange anstiftet Mordbrand, endelig greben i Gierningen og sat i Fæstningen Glatz; uagtet alle de Lænter og Jern, man havde belagt ham med er det dog lyktes ham at undvige anden Gang. Aarsagen til at han har paasat Jld, skal være for ved Slutningen, som Sprøitemester, at fordærve den store Stadsprøite, og derved at faae en betydelig Fortjeneste ved at reparere den.
Viborger Samler, 1827-04-21
Den 27de Marts om Aftenen Kl. 11, blev Posten fra Jena til Leipzig, mellem Naumburg og Merseburg, overfaldet af 2 Karle med tykke Knipler; men Postkjøreren undslap dem ved sine Hestes Raskhed.
Viborger Samler, 1827-04-21
Major Ankarlod i Carlskrone som ved et hos ham begaaet Ranstog blev mishandlet og forslaaet, er den 19de f. M. død sandsynligen som følge af mod ham øvede Voldshandling. Der gjøres alt muligt til at faae fat paa Misgierningspersonerne.
Viborger Samler, 1827-04-21
som det hidtil har lykkedes i omliggende Skovegn, at forstikke sig, og som, da man engang havde antruffet dem i et enligt Huus, vidste ved skarpe Skuds Afløsning og Overmagten, at undgaae Paagribelse, En Huusmandskone, der var i Ledtog med dem, er arresteret.
Viborger Samler, 1827-04-21
I Kirkesognet Aamodt i Norge ere to Morderes blevne henrettede, noget der ikke er skeet i flere Aar i Norge. - Det norske Finants-Departement lader af Magazinet i Drammen sælge 8000 Tdr. Havre.
Viborger Samler, 1827-04-21
Som noget sieldent berettes, at to til tre Ulve have viist sig i Begyndelsen af Marts i Heckeberg. Skov i Nærheden af Malm.
Viborger Samler, 1827-04-21
Jndenlandske Tidender. Kjøbenhavns Børs-Cours den 17de April. Hamborg 2 M. a vista 236. Species 228. - Specier solgtes til 13 Mk. 11 s. Obligationer (uden Renter) 83 1/2 a 81. Nationalbank-Obligationer (af Laanet den 4de Febr. 1820) 101 a 101 1/2 Rbdlr. rede Sølv eller 115 1/2 a 116 Rbd. Sedler pr. 100 Rbdlr. rede Sølv. Disconto 5 pCent.
Viborger Samler, 1827-04-21
Cancellie=Cirkulaire til samtlige Amtmænd i Danmark, hvorved bestemmes, at ligesom de i Kjøbenhavn examinerede Jordemodre maae ansees berettigede til at udøve deres Kunst i Hertugdommene, maa en lige Ret her i Riget og tilkomme de i Kiel examinerede.
Viborger Samler, 1827-04-21
Løverdagen den 4de d. forsvarede Hr. Chr. Fr. Wilster sin for Doktorgraden i Filososien forfattede Afhandling: de religione & oraculo Apollinis Delphier, 1ste Deel.
Viborger Samler, 1827-04-21
Konferentsraad Hansen R. af D. og D. M. er fratraadt som Direkteur ved Kunstakademiet, og Prof. Eckersberg udnævnt i hans Sted. Under Titelen "Svanen" udkommer, fra Hr. Jacob Behrends Officin i Kbhvn., et nyt Ugeblad af æsthetisk Jndhold.
Viborger Samler, 1827-04-21
Fra Kgl. Historiemaler Høyer læses i No. 83.
Viborger Samler, 1827-04-21
af Adresseavisen følgende Avertissement: "De af mine ærede Medborgere, der hellere ønske at ste et Malerie, der characteriserer en stor Statsministers og fortræffelig Borgers ædle Daad, end en kalket Væg, have vist ikke været ligegyldige ved Anmeldelsen i Dagen No. 58, saaledes lydende: et stort Malerie, 6 Alen bredt, 4 Alen høit, forestillende Cantsleren Niels Kaas, som paa sin Sotteseng giver Christian den 11 Nøglen til Rigets Klenodier malet af Kgl. Historiemaler Høyer, er af nævnte Kunstner skjænket til Helliggeistes Kirke, paa Vilkaar, at det den bliver anbragt paa den brede Muur paa høire Haand fra Choret, inden den 31te Marts. Da nævnte Termin var forløben, uden at have erholdet Underretning fra nogen Autoritet, skrev jeg til det Kgl. danske Cancellie: at jeg endnu forlængede Terminen til Paaskedag den 15de April. Den 10de April erholdt jeg ved Magistraten Cancelliets Svar, kan ikke bevilges.
Viborger Samler, 1827-04-21
J Religionsbladet No. 52 forrige Aar blev det anmeldt at de, der ønskede at opdrage et eller flere græske fra Slaveriet loskjøbte Børn kunde melde sig hos bemeldte Blads Udgiver, Sognepræsten i Lyngby, Hr. B. F. Rønne. I det den 6te d. M. udkomne No. 15 gives, i Forbindelse dermed den Efterretning: "at en hæderlig Borger i Hovedstaden, og en ærværdig Præst i Jylland have forlangt hver et saadant Barn. Sligt er af Udgiveren anmeldte paa vedkommende Steder, og det vil nu komme an paa, om Selskabet i Marseille kan og vil sende os dem, hvorom i sin skal skee Anmeldelse. Ogsaa ved denne Leilighed har det da viist sig, at den gode Villie ikke mangler. Priset være den Herre, som udretter: baade at ville og at kunne."
Viborger Samler, 1827-04-21
Af Klasselotteriegevinsterne i sidste Trækning udkom de 4000 Rbd. i Jnspektions=Collectionen og de 2000 Rbd. hos Hr. Knudsen i Sønderburg; desuden udkom hos Hr. Holm i Skive 50 Rbd. og hos Mad. Baadsgaard i Viborg 50 Rbd.
Viborger Samler, 1827-04-21
Den afdøde Generallieutenant Fredrik Juels høitidelige Begravelse fandt Sted den 24de f. M.
Viborger Samler, 1827-04-21
Et stort Sørgefolge havde uindbudet indfundet sig paa Waldemar Slot. Tolv Sømænd fra Troense, en By med en liden Havn ligeover for Thurø, havde ogsaa aldeles uopfordrede indfundet sig, hver med det danske Flag paa halv Stang, og tolv hvidklædte Sømændsdøttre med Vintergrønt og Krandse. Liget blev jordet paa Bregninge Kirkegaard, som den Afdøde selv havde valgt til sit Hvilested. Bregninge er een af de tre Kirkesogne, med tilhørende sytten Landsbyer, som det Juelske Stamhuses Eiendomme, paa Thorseng bestaae af. De ere uden Tvivl af de betydeligste her i Landet, da deres Hartkorn er 900 Tønder. De have i 150 Aar tilhørt denne Familie: Waldemars Slot er ikke ældre end fra Kong Christian den Fjerdes Tid. Denne Konge byggede det for sin Søn Waldemar, men som ikke kom til at beboe det, da han døde paa sin Hjemreise fra Rusland 1654.
Viborger Samler, 1827-04-21
Huusmand Peder Due i Kronge ved Mariboe, som havde 2de Sønner, den ene 14 og den anden 10 Aar gammel, har paa disse anvendt en reen barbarisk Cuur. Stedets Skolelærer opdagede for omtrent 4 Uger siden, at bemeldte Drenge vare beladte med Faat. Han viiste dem derfor hjem, og gar Faderen Vink om, at han af Fattigvæsenet kunde faae Understøttelse til deres Helbredelse; men denne foragtede dette velmeente Raad. Derimod besluttede han, at Børnene skulde, som Bønderfolk i Almindelighed sige, til Ovns. Da han altsaa en Dag havde bagt, sagde han til begge Drengene, i det Brodene bleve tagne ud, at de skulde stige ind i Bagerovnen, som paa den Tid endnu var brændende heed. Drengene, især den Ældste, der ligesom anede hvilken Livsfare de svævede i, bad, under lydelig Graad om Fritagelse, og nægtede omsider at opfylde Faderens Ordre. Der var dog ingen Frelse for dem; thi under Stokkeprygl jagede han den ældste og af lutter Frygt krøb den yngste Dreng ind i Ovnen. Derefter satte han Ovnfielen for dem, uden at deres Huien og Skrigen kunde nedstemme hans Tyrkehjerte til Medlidenhed. Endelig bleve Børnene tause; men da den grusomme Fader lukkede op fordem, laae den ældste Dreng uden Bevidsthed, da han var bleven brændt over hele Legemet og syntes som virkelig død. Han levede dog op igien, men kun for at udstaae endnu skrækkeligere Smerter; the først efter 3 Ugers Forløb endte Døden hans Lidelser. Den yngste Dreng, som havde taget Plads tæt inden for Ovnlukket og havde nogle Pialter at ligge paa, udstod Torturen.
Viborger Samler, 1827-04-21
Løverdagen den 14de April om Aftenen indtraf atter det ulykkelige Tilfælde ved Agger, at en gammel Baad med Ste Mennesker i, sloges itu paa Revlen, hvorved 6 Mennesker druknede; blandt disse beklages især Tabet af 4 Familiefædre, der efterlade Kone og flere Børn i fattige Omstændigheder. Tre af de Druknede ere endnu ikke fundne.